**adidas Originals представя два нови силуета на обувките EQT Racing ADV и EQT Support 93/17**

adidas Originals представя два нови силуета на обувките EQT в основната за есен/зима 2017 цветова палитра, предлагайки модели за мъже и жени.

За жените, новата интерпрeтация на силуета EQT Racing ADV, съчетава конструкция от еластичен текстил с бродерия в предната част на обувката, всичко това е подчертано от поредица класически EQT детайли, като вдъхновената от модела Racing 93, система на връзките, асиметричния език и подметката от пяна EVA с интегрираното лого на 3-те ленти. Обувката е оцветена в светло синя цветова гама с контрастни черни акценти, за да създаде перфектната обувка за всяка ситуация.

За мъжете се предлага ново издание на футуристичния модел EQT Support 93/17, използващ текстилна горна част с контрастни панели от мрежа и специални бродирани детайли. Стабилизиращите детайли от TPU и предната част на обувката са препратка към оригинала, заедно със системата на връзките под формата на 3 ленти. Подметката е от пяна Boost с интегрираното лого на 3-те ленти. Представени в черно с бели контрастни детайли, резултатът е минималистичен прочит на един от най-емблематичните и иновативни съвременни дизайни EQT.

Георги Манчев

PR Manager – B+RED

Email: george.manchev@bplusred.com

**Бележки към редакторите:**

**Относно adidas Originals**

Вдъхновена от богатото спортно наследство на adidas – една от водещите в света спортни марки и глобален дизайнер и създател на спортно облекло и обувки – adidas Originals е лайфстайл марка основана през 2001. С архива на adidas, като основа, adidas Originals развива наследството на марката чрез отдадеността си към иновацията в продуктите и способността си да филтрира креативността и куража от игрищата и спортните зали през погледа да съвременната младежка култура. Белязана от емблематичното трилистно лого, използвано за първи път през 1972 и подкрепяно от тези, които продължават да оформят и определят съвременната култура, adidas Originals продължава да бъде марка-пионер за спортно облекло предназначено за улицата.